08/05/2015 | Administración LocalMunicipal
Santiago de Compostela
Sección Municipal de Contratación
Subministro de material consumible de oficina para o Concello de Santiago de Compostela

OBXECTO DO CONTRATO: Subministro de material consumible de oficina para o Concello de Santiago de Compostela. REFERENCIA DO EXPEDIENTE: CON/17/2015. TIPO DE LICITACIÓN: 48.097,82 euros/ano. PRAZO DE EXECUCIÓN: Establécese un prazo de execución de 2 anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA:. Non se esixe. DOCUMENTACIÓN e INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas.10.2.- O contrato adxudicarase, mediante procedemento aberto, tomando como base os seguintes criterios de adxudicación: CRITERIOS NON AVALIABLES MEDIANTE CIFRAS OU PORCENTAXES: 1.- Calidade técnica dos productos ofertados: Ata 20 puntos. Neste apartado valorarase a calidade dos materiais que compoñen cada producto, a súa funcionalidade, durabilidade, resistencia, ergonomía, facilidade e seguridade de uso e fiabilidade.2.- Utilización de ferramentas informáticas para a xestión, control e seguimento dos pedidos: Ata 10 puntos. Valorarase cun máximo de 10 puntos ós licitadores que ofrezan, gratuitamente para o Concello, aplicacións informáticas que permitan a xestión, control e seguemento dos pedidos realizados polas diferentes dependencias municipais. A aplicación informática será de manexo sinxelo e intuitivo, con fotografías e detalles únicamente dos productos que conforman a relación de material para unha mellor selección dos mesmos. A aplicación permitirá a confección autónoma de pedidos por parte das distintas oficinas municipais, sendo o departamento de contratación o encargado final da tramitación de cada un deles. Ós efectos anteriores, a aplicación informática revertirá os pedidos realizados por cada dependencia ó departamento municipal de Contratación, e permitirá que éste poida supervisar a relación de productos solicitados, modificar o pedido, anulalo ou dar a súa conformidade para a tramitación. Outorgarase a máxima puntuación ó licitador que dispoña da aplicación informática que mellor se adapte ás necesidades e ós criterios de organización do Concello de Santiago, que inclúa a posibilidade de acceder a pedidos históricos, control de gasto e productos por cada dependencia, xestión de facturación, pedidos devoltos, etc. CRITERIOS OBXECTIVOS, AVALIABLES MEDIANTE CIFRAS OU PORCENTAXES: 1.- Mellor oferta económica: Ata 50 puntos. A valoración da oferta económica realizarase a través dunha baixa ponderada, aplicándose unha proporcionalidade que permita valorar máis as baixas producidas nos prezos unitarios dos productos que teñen unha maior incidencia cuantitativa no orzamento total. A valoración realizarase a través dunha baixa ponderada, aplicando unha proporcionalidade que permita valorar mais as baixas producidas nos prezos unitarios dos productos que teñen unha maior incidencia no orzamento total. O procedemento será: 1. Farase un cadro dos prezos anuais ofertados polas empresas dos productos que teñan un prezo superior ao 2 por mil (0,20%) do presuposto total estimado e pola suma global dos productos inferiores a dito porcentaxe. Este grupo de productos é inferior ao 10% do presuposto total estimado.2. Cada producto e grupo de productos, terán no presuposto estimado a súa puntuación ponderada.3. Os prezos mais baixos de cada producto ofertado terán a máxima puntuación parcial ponderada, calificando os productos iguais das outras empresas coa seguinte fórmula: Donde: 4. A puntuación total das empresas será a suma das súas puntuacións parciais. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 30 de abril de 2015. O CONCELLEIRO DELEGADO DE RÉXIME INTERIOR E ADMINISTRACIÓN PÚBLICA – ÁREA DE CONTRATACIÓN, Asdo.: Manuel Martínez Varela